**Vabilo na**

**NACIONALNO KONFERENCO ZAVEDANJA O AVTIZMU**

**»Avtizem – SAM z drugimi«**

**torek, 2. april 2019, od 11. do 16. ure, dvorana SMELT, Dunajska 160, Ljubljana**

Vabimo vas na Nacionalno konferenco zavedanja o avtizmu, ki bo potekala v treh delovnih sklopih, v obliki okroglih miz in moderirane razprave z uglednimi gosti s posameznih področij, udeležence konference pa bo nagovoril varuh človekovih pravic, g. Peter Svetina:

1. Registracija udeležencev: 10.00 – 10.45
2. Pričetek konference in uvodni nagavori: 11.00 – 11.25
3. Sklop **ZDRAVSTVO**: 11.30 – 12.30
4. Odmor: 12.30 – 13.00
5. Sklop **IZOBRAŽEVANJE**: 13.00 – 14.10
6. Sklop **DELO IN DRUŽINA**: 14.10 – 15.15
7. Zaključki konference: 15.15 – 16.00

Pričakujemo številno udeležbo strokovnjakov s področja šolstva, zdravstva, socialnega varstva, terapevtov, staršev otrok z avtizmom in drugih udeležencev. Konferenca bo medijsko podprta.

Na konferenci bomo spregovorili o perečih vprašanjih družbene skrbi za osebe z avtizmom, tako s področja prepoznavanja, obravnave, vzgoje in izobraževanja otrok in mladostnikov z avtizmom. Veliko je še sistemskih pomanjkljivosti in nedorečenosti, na katere strokovni delavci ter starši opozarjamo že več kot desetletje. Želimo si, da bi razprava na konferenci odprla poti za iskanje primernih rešitev in jih tako tudi vzpodbudila, da bodo svojo podobo doživele tudi v praksi.

Vzporedno z Nacionalno konferenco zavedanja o avtizmu bo potekala tudi **Tržnica avtizma**. V preddverju dvorane Smelt se bodo na 20-ih stojnicah predstavile nevladne in druge organizacije, ki se vsaka na svoj način trudijo za boljši jutri otrok z avtizmom. Oba dogodka potekata v okviru projekta Avtizem – SAM z drugimi, ki ga sofinancira Ministrstvo za zdravje.

**Prijava na konferenco je možna na prijavnem obrazcu.**

**Prijave zbiramo do zapolnitve prostih mest, zato vas vabimo, da si udeležbo na konferenci zagotovite čim prej. Udeležba na konferenci je brezplačna.**

Veselimo se srečanja z vami in se vam v naprej zahvaljujemo za vašo udeležbo in konstruktivne prispevke v razpravah.

Z lepimi pozdravi,

Sandra Bohinec Gorjak, univ. dipl. kom.

predsednica Zveze nevladnih organizacij za avtizem Slovenije